ΕΠΑΝΑΛΗΠΤΙΚΕΣ ΑΣΚΗΣΕΙΣ 2ΟΥ ΚΕΦΑΛΑΙΟΥ (6Ο ΙΛΙΟΥ)

1. Δίνεται ο πίνακας ατομικής ζήτησης του αγαθού Χ.

|  |  |  |
| --- | --- | --- |
| Συνδυασμοί | Τιμή (Ρ) | Ζητούμενη ποσότητα (Qd) |
| Α | 10 | 60 |
| Β | 12 | 50 |
| Γ | 15 | 40 |
| Δ | 20 | 30 |
| Ε | 30 | 20 |

Α. Να βρεθεί η αλγεβρική μορφή της συνάρτησης ζήτησης

Β. Στην τιμή των 40 χρηματικών μονάδων ποια ποσότητα θα ζητάει ο καταναλωτής;

Γ. Αν στην αγορά υπάρχουν άλλοι 19 όμοιοι καταναλωτές, να προσδιοριστεί η αγοραία συνάρτηση ζήτησης για το αγαθό

1. Δίνεται ο πίνακας ατομικής ζήτησης για ένα αγαθό Χ.

|  |  |  |
| --- | --- | --- |
| Συνδυασμοί | Τιμή (Ρ) | Ζητούμενη ποσότητα (Qd) |
| Α | 10 | 1000 |
| Β | 20 | 800 |
| Γ | 30 | 600 |
| Δ | 40 | 400 |

Α. Να βρεθεί η αλγεβρική μορφή της συνάρτησης ζήτησης

Β. Στην τιμή των 35 χρηματικών μονάδων ποια ποσότητα θα ζητάει ο καταναλωτής;

Γ. Αν στην αγορά υπάρχουν 50 όμοιοι καταναλωτές, να προσδιοριστεί η αγοραία συνάρτηση ζήτησης για το αγαθό

Δ. Σε ποια τιμή το σύνολο των καταναλωτών θα ζητά 38.000 μονάδες του αγαθού Χ;

Ε. Να υπολογιστούν οι ατομικές και οι αγοραίες ελαστικότητες ζήτησης καθώς η τιμή του αγαθού αυξάνεται.

ΣΤ. Αν η αύξηση της τιμής του αγαθού Ψ, το οποίο είναι υποκατάστατο του αγαθού Χ, έχει ως αποτέλεσμα τη μεταβολή της αγοραίας συνάρτησης κατά 20%, να υπολογιστεί η νέα αγοραία συνάρτηση ζήτησης του αγαθού Χ.

1. Η αγοραία συνάρτηση ζήτησης για ένα αγαθό Χ είναι η Qd=10.000 – 40P.

Α. Αν στην αγορά υπάρχουν 100 όμοιοι καταναλωτές να προσδιοριστεί η ατομική συνάρτηση ζήτησης.

Β. Έστω το αγαθό Χ είναι κατώτερο και μια μεταβολή του εισοδήματος των καταναλωτών κατά 20% έχει ως συνέπεια η αγοραία συνάρτηση ζήτησής του να γίνει Qd=8.000 – 30P. Να εξηγήσετε πώς έχει μεταβληθεί το εισόδημα των καταναλωτών (αυξήθηκε ή μειώθηκε και γιατί).

Γ. Να υπολογίσετε την εισοδηματική ελαστικότητα στην τιμή των 100 χρηματικών μονάδων.

1. Δίνεται ο παρακάτω πίνακας που αφορά τα δεδομένα ζήτησης για ένα αγαθό Χ με υποκατάστατο το αγαθό Ψ και συμπληρωματικό το αγαθό Ζ.

|  |  |  |  |  |  |  |
| --- | --- | --- | --- | --- | --- | --- |
| Συνδυασμοί | PΧ | Qd | Y | PΨ | PZ | N |
| Α | 100 | 200 | 5000 | 80 | 10 | 200 |
| Β | 100 | 300 | 6000 | 70 | 10 | 200 |
| Γ | 110 | 220 | 6000 | 70 | 12 | 200 |
| Δ | 120 | 160 | 5000 | 80 | 10 | 200 |
| Ε | 120 | 180 | 6000 | 80 | 10 | 200 |
| Ζ | 130 | 170 | 6000 | 80 | 10 | 250 |
| Η | 140 | 180 | 7000 | 80 | 6 | 250 |

Α. Να υπολογιστούν οι ελαστικότητες της ζήτησης ως προς την τιμή και ως προς το εισόδημα.

Β. Σε πόσες καμπύλες ζήτησης αντιστοιχούν τα δεδομένα του πίνακα; Πόσες καμπύλες μπορούν να σχεδιαστούν με τα δεδομένα του πίνακα;

Γ. Να εξηγήσετε πού οφείλεται η αύξηση της ζητούμενης ποσότητας ανάμεσα στους συνδυασμούς Ζ και Η. Δεν ισχύει ο νόμος της ζήτησης μεταξύ των παραπάνω συνδυασμών;

1. Όταν η τιμή ενός αγαθού με ευθύγραμμη καμπύλη ζήτησης είναι 25 χρηματικές μονάδες ζητούνται 125 κιλά από το αγαθό. Αν τετραπλασιαστεί η τιμή του αγαθού και η Ed τόξου είναι -1 να βρεθούν τα έσοδα της επιχείρησης στην τιμή των 30 χρηματικών μονάδων.
2. Η αγορά για ένα αγαθό Χ αποτελείται από 3 καταναλωτές Α, Β και Γ. Στην τιμή των 8 χρηματικών μονάδων ο Α ζητά 10 μονάδες , ο Β 3 και ο Γ 1 μονάδα του αγαθού. Αν αυξηθεί το εισόδημα των καταναλωτών κατά 20%, τότε για τον Α η εισοδηματική ελαστικότητα είναι 2, για τον Β είναι 1 και για τον Γ είναι 0,5. Να υπολογίσετε την αγοραία εισοδηματική ελαστικότητα στην τιμή των 8 χρηματικών μονάδων.
3. Ένας καταναλωτής στην τιμή των 10 χρηματικών μονάδων ζητά 80 μονάδες του αγαθού Χ. Αν η τιμή μειωθεί κατά 10% και ταυτόχρονα αυξηθεί και το εισόδημα κατά 20 % (Ed = -2, Ey = - 0,5)

Α) ποια θα είναι η ποσότητα που ζητά ο καταναλωτής μετά τις μεταβολές

Β) ποια η μεταβολή στη συνολική δαπάνη του καταναλωτή;

Γ) Να χαρακτηριστεί το αγαθό

Δ) Πόσο πρέπει να μεταβληθεί το εισόδημα ώστε ο καταναλωτής να ζητά την αρχική ποσότητα; Σε αυτή την περίπτωση, η συνολική δαπάνη θα παραμείνει σταθερή ή θα μεταβληθεί; Αιτιολογήστε την απάντησή σας.

8. Δίνεται ο πίνακας αγοραίας ζήτησης του αγαθού Χ.

|  |  |  |
| --- | --- | --- |
| Συνδυασμοί | Τιμή (Ρ) | Ζητούμενη ποσότητα (Qd) |
| Α | 10 | 350 |
| Β | 15 | 325 |
| Γ | 20 | 300 |
| Δ | 30 | 250 |

Α. Να βρεθεί η αλγεβρική μορφή της συνάρτησης ζήτησης

Β. Αν η τιμή του αγαθού αυξηθεί από 20 σε 35 χρηματικές μονάδες να υπολογιστεί και να αιτιολογηθεί η μεταβολή στη συνολική δαπάνη.

Γ. Αν η τιμή του αγαθού αυξηθεί από 35 σε 50 χρηματικές μονάδες να υπολογιστεί και να αιτιολογηθεί η μεταβολή στη συνολική δαπάνη.